सीएम करवा रहे बिना भेदभाव विकास : डॉ. सैनी
विधायकडॉ.पवन सैनी ने लाडवा विधानसभा क्षेत्र के गांव फालसंडा रांगडान में कम्युनिटी सेंटर का उद्घाटन किया। विधायक ने कहा कि मुख्यमंत्री बिना किसी भेदभाव के सभी क्षेत्रों में समान विकास करा रहे हैं।
शनिवार को विधायक डॉ. पवन सैनी ने गांव के श्मशान घाट में 4 लाख रुपए की लागत से बने बरामदे गांव के सामुदायिक केन्द्र में 5 लाख 40 हजार रुपए की लागत से तैयार चार दीवारी का उद्घाटन किया। इस मौके पर विधायक ने कहा कि सरकार के पास सार्वजनिक विकास करवाने के लिए धन की कोई कमी नहीं है। प्रदेश के मुख्यमंत्री मनोहर लाल पूरे प्रदेश के क्षेत्र में बिना किसी भेदभाव के विकास कार्य करवा रहे है। प्रदेश का ऐसा पहला मुख्यमंत्री है जो बिना किसी जाति-धर्म क्षेत्र से ऊपर उठ कर हरियाणा एक हरियाणवी एक के लक्ष्य को लेकर प्रदेश में विकास करवा रहे है। उन्होंने कहा कि लाडवा विधानसभा क्षेत्र में भी विकास की कोई कमी नहीं है। लाडवा क्षेत्र में और विकास होंगे इसके लिए वह लगातार प्रयासरत है। उन्होंने कहा उनका लक्ष्य है कि प्रदेश में विकास के मामले में लाडवा सबसे अव्वल हो। मौके पर गांव के सरपंच चमन लाल, गुरदयाल सिंह, सरदार साधु सिंह,रशपाल सिंह, सतबीर मंगौली, राय सिंह नयाब सिंह उपस्थित थे।
bho_Deva awa_Deva hin_Deva